František Xaver Richter

František Xaver Richter (naskiĝis la 1-an de decembro 1709 en Holešov en Moravio – mortis la 12-an de septembro 1789 en Strasburgo) estis ĉeĥa komponisto, violonisto, muzikpedagogo kaj kantisto, elstara reprezentanto de la skolo de Mannheim.

 Vivo 
Li studis muzikon en Vieno kaj en Italio. Poste li agis kiel kantisto-basisto en Stuttgart en la kortega kapelo; kiel direktoro de la muzika departamento de la Kavalira akademio en Ettal; kiel ensemblestro en Kempten kaj kiel violonisto kaj kantisto en la kortega ensemblo en Mannheim. Tie li estis en la jaro 1768 nomumita kortega kamerkomponisto. En 1769 li foriris al Strasburgo, kiel li akiris postenon de kapelestro en tiea katedralo. Tie li dediĉis sin al preĝeja muziko kaj agis tie ĝis fino de sia vivo.

Kiel pedagogo li edukis plurajn eminentajn muzikistojn, ekzemple Karel Stamic kaj František Xaver Pokorný.

 Verkaro 
 Harmonische Belehrungen, lernolibro pri komponado kaj harmonio (1761 - 1767)
 proksimume 70 simfonioj
 konĉertoj por violonĉelo, klarneto, ĉaskorno, hobojo, fluto
 ses arĉkvartetoj
 oratorio La deposizione dalla croce di Gesú Christo (1748)
 33 mesoj
 3 rekviem
 proksimume motetoj
 Te Deum (1744)
 psalmoj "'Super Flumina Babylonis'' (1768 - 1768)

 Eksteraj ligiloj 

 partituro kaj mp3 registraĵo de Konĉerto por trumpeto,arĉinsturmentoj kaj basso continuo


Kategorio:Ĉeĥaj klasikaj komponistoj
Kategorio:Klasikepokaj komponistoj
Kategorio:Ĉeĥaj komponistoj
Kategorio:Ĉeĥaj muzikpedagogoj
Kategorio:Ĉeĥaj violonistoj